**МАНДАТ 2015 – 2019 г.**

**РЕШЕНИЯ НА ОБЩС-ДОЛНИ ЧИФЛИК ОТ 16.01.2019 г.**

**РЕШЕНИЕ № 859**

На основание чл. 21, ал. 2 във връзка с чл. 21, ал. 1, т. 6 и т. 23 от Закона за местното самоуправление и местната администрация:

1. **Дава съгласие** община Долни чифлик да кандидатства с проектно предложение **«Текущ ремонт на Детска градина «Пламъче», с. Пчелник, община Долни чифлик»** по обява за кампания 2019 на проект «Красива България», мярка М02 «Подобряване на социалната инфраструктура»;
2. **Дава съгласие** процентът на съфинансиране по гореописания проект да е 50 % от общия бюджет на проектното предложение в размер до 40 000 лв. с ДДС ;
3. Възлага на кмета на община Долни чифлик да изготви необходимите документи в съответствие с изискванията за кандидатстване и да кандидатства с горепосоченото проектно предложение.
4. Допуска предварително изпълнение на настоящото решение по реда на чл. 60 от Административнопроцесуалния кодекс.

**РЕШЕНИЕ № 860**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация във връзка с § 133, ал.4 на ПЗР на ЗИД на Закона за водите и чл. 60, ал. 1 от Административнопроцесуалния кодекс:

1.Дава съгласие община Долни чифлик да получи безвъзмездно за срок от 25 години за управление и ползване минералната вода на участък „Шкорпиловци – Ново Оряхово – Долни чифлик – Старо Оряхово – област Варна, община Долни чифлик“ на находище № 99 Район "Долна Камчия" – йодо-бромни води, попадащ в административната граница на община Долни чифлик.

2. Възлага на кмета на община Долни чифлик, в срок до 31.01.2019 г., писмено да заяви на Министъра на околната среда и водите необходимостта от безвъзмездно предоставяне за управление и ползване на община Долни чифлик минералната вода на участък „Шкорпиловци – Ново Оряхово – Долни чифлик – Старо Оряхово – област Варна, община Долни чифлик“ на находище № 99 Район "Долна Камчия" – йодо-бромни минерални води, попадащ в административната граница на община Долни чифлик. Кметът да предприеме всички необходими действия съгласно Закона за водите и нормативните актове за неговото прилагане за управление, ползване и стопанисване на минералната вода на територията на община Долни чифлик.

3. Допуска предварително изпълнение на решението от деня на приемането му.